প্রশ্ন (১২/৯২) : জনৈক রোগী অনেক দিন যাবৎ এভাবে দোআ করেছে যে, হে আল্লাহ! তুমি আমাকে প্রতিবেশী ঐ নেককার আব্দুল করীম ও আসমার অসীলায় আরোগ্য দান কর এবং ক্ষমা কর। উল্লেখ্য, আব্দুল করীম ও আসমা উভয়ে জীবিত। এভাবে দোআ করা যাবে কি?  নাম ও ঠিকানা প্রকাশে অনিচ্ছুক  উত্তর : তাদের অসীলায় নয়, বরং তাদের দিয়ে দোআ করানো যাবে। নবী করীম (ছাঃ)-এর মৃত্যুর পর ছাহাবায়ে কেরাম তাঁর চাচা আববাস (রাঃ)-কে দিয়ে বৃষ্টি প্রার্থনা করেছিলেন (বুখারী, মিশকাত হা/১৫০৯ ইস্তিসক্বা অনুচ্ছেদ)। উল্লেখ্য যে, কোন মৃত ব্যক্তিকে অসীলা করে দোআ করা শিরক (ইউনুস ১৮; যুমার ৩)।